PMIndiaData/PMIndiaSum huggingface dataset:
‘इंडिया ग्लोबल विक’च्या उद्घाटन सत्राला पंतप्रधानांनी केले संबोधित

जागतिक पुनरुत्थानात भारत अग्रणी भूमिका बजावत आहे: पंतप्रधान पंतप्रधान नरेंद्र मोदी यांनी आज व्हिडिओ कॉन्फरन्सद्वारे ‘इंडिया ग्लोबल विक’च्या उद्घाटन सत्राला संबोधित केले. सध्याच्या संकटाच्या काळाचा संदर्भ देताना पंतप्रधान म्हणाले की, जागतिक पुनरुत्थानात भारत अग्रगण्य भूमिका बजावेल. ते म्हणाले की, दोन घटकांशी याचा निकटचा संबंध आहे. पहिले म्हणजे – भारतीय प्रतिभा आणि दुसरी म्हणजे सुधारणा तसेच पुनरुज्जीवन करण्याची भारताची क्षमता. त्यांनी हे स्पष्ट केले की, जगभरात भारताच्या कौशल्य-शक्तीचे विशेषतः भारतीय तंत्रज्ञान उद्योग आणि तंत्रज्ञान व्यावसायिकांच्या योगदानाला मान्यता प्राप्त झाली आहे. योगदान देण्यास उत्सुक असणारा प्रतिभेचा खजिना, असे त्यांनी भारताचे वर्णन केले. ते पुढे म्हणाले की, भारतीय निसर्गतः सुधारक आहेत आणि इतिहासाने हे दाखवून दिले आहे की, सामाजिक असो किंवा मग आर्थिक, भारताने प्रत्येक आव्हानावर मात करून विजय संपादन केला आहे. ते म्हणाले की, “जेव्हा भारत पुनरुज्जीवनाची चर्चा करतो तेव्हा, ते पुनरुज्जीवन म्हणजे: काळजीपूर्वक केलेले पुनरुज्जीवन, करुणेसह केलेले पुनरुज्जीवन, पर्यावरण आणि अर्थव्यवस्था या दोन्ही गोष्टींसाठी शाश्वत असे ते आहे.” याप्रसंगी पंतप्रधानांनी गेल्या सहा वर्षात झालेल्या लाभांची यादी मांडली: एकूण वित्तीय समावेशन, विक्रमी गृह आणि पायाभूत सुविधा उभारणी, व्यवसाय सुलभीकरण, जीएसटीसह धाडसी कर सुधारणा. पंतप्रधान म्हणाले की, दुर्दम्य भारतीय भावनेमुळे आर्थिक पुनर्प्राप्ती आधीपासूनच दिसून येत आहे. ते म्हणाले की, मोफत स्वयंपाक गॅस, बँक खात्यात रोख रक्कम जमा करणे, लाखो लोकांना मोफत अन्नधान्य आणि इतर अनेक गोष्टी यासह प्रत्येक लाभ थेट लाभार्थ्यापर्यंत पोहोचविण्यासाठी तंत्रज्ञान सरकारला मदत करत आहे. पंतप्रधान म्हणाले की, भारत ही जगातील सर्वात खुली अर्थव्यवस्था आहे आणि सर्व बहुराष्ट्रीय कंपन्यांना त्यांचा व्यवसाय भारतात स्थापन करण्यासाठी आमंत्रित करीत आहे. भारत हा अनेक शक्यता आणि संधींचा देश आहे, असे वर्णन पंतप्रधानांनी केले. त्यांनी कृषी क्षेत्रात सुरू केलेल्या विविध सुधारणा उपक्रमांचे वर्णन करत सांगितले की, यामुळे जागतिक उद्योगासाठी गुंतवणूकीची अतिशय आकर्षक संधी उपलब्ध झाल्या आहेत. पंतप्रधान म्हणाले की, नवीनतम सुधारणांमुळे सूक्ष्म, लघु व मध्यम उद्योग क्षेत्राला चालना मिळेल आणि ते मोठ्या उद्योगांना पूरक ठरतील. ते म्हणाले की, संरक्षण क्षेत्र आणि अवकाश क्षेत्रात गुंतवणूकीच्या अनेक संधी उपलब्ध आहेत. पंतप्रधान म्हणाले की, साथीच्या रोगाने हे पुन्हा एकदा दाखवून दिले की, भारताचा औषध निर्मिती उद्योग फक्त भारतासाठीच नाही तर, संपूर्ण जगासाठी एक संपत्ती आहे. विशेषत: विकसनशील देशांसाठी औषधांच्या किंमती कमी करण्यात भारताने महत्वाची भूमिका बजावली आहे. ते म्हणाले की, आत्मनिर्भर भारत म्हणजे स्वयंपूर्ण किंवा जगाची द्वारे बंद करणे नसून स्वयं पोषक व स्वयं उत्पादक बनणे, हे आहे. हा भारत आहे, जो सुधारत आहे, कामगिरी करीत आहे आणि ज्याचा कायापालट होत आहे. हा असा भारत आहे, जो विकासासाठी मानव-केंद्रित आणि सर्वसमावेशक दृष्टीकोन स्वीकारत आहे. ते म्हणाले, भारत तुम्हा सर्वांची वाट पाहत आहे. भारतीय शास्त्रीय संगीताचे सौंदर्य संपूर्ण जगापर्यंत पोहोचवणाऱ्या पंडित रविशंकर यांची 100वी जयंती या मंचाच्या वतीने देखील साजरी करण्यात येत आहे, हे पाहून पंतप्रधानांनी आनंद व्यक्त केला. एकमेकाला अभिवादन करण्यासाठी भारताचा ‘नमस्कार’ आता जागतिक पातळीवर पोहोचला आहे, यावर त्यांनी प्रकाश टाकला. ते म्हणाले की, जगाच्या कल्याणासाठी आणि समृद्धीसाठी भारत सर्वकाही करण्यास तयार आहे.
उत्तरकाशी बस अपघातातल्या जिवीतहानी बद्दल पंतप्रधानांनी व्यक्त केले दु:ख, सानुग्रह मदतीची केली घोषणा

पंतप्रधान नरेंद्र मोदी यांनी उत्तराखंड मधल्या उत्तरकाशी येथिल्या बस अपघातात झालेल्या जिवितहानीबद्दल दु:ख व्यक्त केले आहे. “उत्तरकाशीत झालेल्या दुर्दैवी बस अपघातात मृत्युमुखी पडलेल्यांसाठी माझी प्रार्थना जखमी लवकर बरे होवोत ही “सदिच्छा!”, असे पंतप्रधानांनी म्हटले आहे. या अपघातात मृत्युमुखी पडलेल्यांच्या कुटुंबियांशी पंतप्रधानांनी “प्रधानमंत्री राष्ट्रीय आपत्ती निधीतून” 2 लाख रुपयांच्या, तर गंभीर जखमी झालेल्यांना 50 हजार रुपयांच्या सानुग्रह मदतीची घोषणा केली आहे.
पूर्व रेल्वेवरील तांत्रिक विभागामध्ये मुख्य कार्यकारी व्यवस्थापक पद निर्माण करायला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने पूर्व रेल्वेवर डानकुनी येथिल डिझेल कंपोनंट कारखान्याच्या तांत्रिक विभागामध्ये मुख्य कार्यकारी व्यवस्थापक हे वरिष्ठ प्रशासकीय दर्जाचे पद निर्माण करायला मंजुरी दिली आहे. पूर्व रेल्वेवर डानकुनी येथील डिझेल कंपोनंट कारखान्याचे हे महत्वपूर्ण पद असून उद्दिष्ट गाठण्यासाठी तसेच कारखान्याच्या योग्य परिचालनासाठी आवश्यक प्रशासकीय यंत्रणा यामुळे मजबूत होईल. यामुळे रेल्वेला वार्षिक १६,७९,४००/-रुपये खर्च येणार आहे.
सौदी अरेबियातल्या चेंगराचेंगरीत झालेल्या जीवितहानीबद्दल पंतप्रधानांना शोक

सौदी अरेबियातल्या चेंगराचेंगरीत झालेल्या जी‍वितहानीबद्दल पंतप्रधान नरेंद्र मोदी यांनी शोक व्यक्त केला आहे. मक्केहून आलेली बातमी दु:खद आहे. चेंगराचेंगरीत झालेल्या जीवितहानीमुळे आपल्याला वेदना झाल्या. मृत व्यक्तींच्या कुटुंबियाच्या दु:खात आपण सहभागी असून जखमी व्यक्ती बऱ्या व्हाव्यात यासाठी प्रार्थना करत असल्याचे पंतप्रधानांनी म्हटले आहे.
महात्मा गांधी आंतरराष्ट्रीय स्वच्छता परिषदेच्या सांगता समारंभात पंतप्रधानांचे भाषण

नवी दिल्ली येथे आयोजित करण्यात आलेल्या महात्मा गांधी आंतरराष्ट्रीय स्वच्छता परिषदेच्या सांगता समारंभात पंतप्रधान नरेंद्र मोदी यांनी आपले विचार व्यक्त केले. या चार दिवसांच्या परिषदेत जगभरातील स्वच्छता मंत्री तसेच “पाणी, स्वच्छता आणि आरोग्याची काळजी” या विषयातील तज्ञ सहभागी झाले होते. या सांगता समारंभानंतर, पंतप्रधान आणि संयुक्त राष्ट्रांचे सरचिटणीस ॲन्टोनियो गुटारेस यांनी स्वच्छता विषयक डिजिटल प्रदर्शनाला भेट दिली तसेच यावेळी महात्मा गांधींवरच्या टपाल तिकिटाचे अनावरण करण्यात आले आणि गांधीजींचे आवडते भजन “वैष्णव जन तो” सुरावटींवर वाजवण्यात आले. तसेच स्वच्छ भारत पुरस्कारांचे वितरणही यावेळी झाले. यावेळी बोलतांना पंतप्रधानांनी सांगितले की, महात्मा गांधींनी स्वच्छतेला सर्वोच्च प्राधान्य दिले होते तसेच 1945 साली गांधीजींनी दिलेल्या रचनात्मक कार्यक्रमाची आठवणही त्यांनी सांगितली. यात ग्रामीण स्वच्छता हा महत्वाचा विषय आहे. आपल्या आजूबाजूचा परिसर अस्वच्छ असेल आणि तो स्वच्छ केला नाही तर हळूहळू आपण त्या परिस्थितीचा स्वीकार करायला लागतो. याउलट जर एखाद्याने आपला सभोवतालचा परिसर स्वच्छ केला तर त्याला नवी ऊर्जा मिळते आणि तो त्यानंतर कधीही अस्वच्छ परिसरासमोर शरण जात नाही असे पंतप्रधान म्हणाले. महात्मा गांधीच्या प्रेरणेतूनच “स्वच्छ भारत अभियान” सुरु केल्याचे त्यांनी सांगितले. महात्मा गांधीकडूनच प्रेरणा घेऊन भारतीय जनतेने हे अभियान जगातली सर्वात मोठी चळवळ बनवली असल्याचे ते म्हणाले. ग्रामीण स्वच्छतेचे प्रमाण 2014 साली 38 टक्के होते ते आता 94 टक्के झाले आहे. भारतातील पाच लाख पेक्षा अधिक गावे हागणदारी मुक्त झाली आहेत असेही ते म्हणाले. स्वच्छ भारत अभियानामुळे भारतीयांची जीवनशैली बदलत असल्याबद्दल त्यांनी आनंद व्यक्त केला. शाश्वत विकासाचे उदिृष्ट पूर्ण करण्याच्या दिशेने भारताची योग्य वाटचाल सुरु आहे असे ते म्हणाले. जग स्वच्छ करण्यासाठी “चार पी” महत्वाचे आहेत. ते चार पी म्हणजे- पोलिटिकल लिडरशीप (राजकीय नेतृत्व), पब्लिक फंडींग (सार्वजनिक निधी), पार्टनरशीप (भागीदारी) आणि पीपल्स पार्टिसिपेशन म्हणजे (लोकसहभाग) असे मोदी यांनी सांगितले.
आंतरराष्ट्रीय महिला दिनानिमित्त पंतप्रधानांनी नारी शक्तीला केले अभिवादन

पंतप्रधान नरेंद्र मोदी यांनी आंतरराष्ट्रीय महिला दिनानिमित्त नारी शक्तीला अभिवादन केले आहे. आपल्या ट्विटर संदेशांच्या मालिकेत पंतप्रधान म्हणाले; "महिला दिनानिमित्त, मी आपल्या नारी शक्तीला आणि त्यांच्या विविध क्षेत्रातील कामगिरीला अभिवादन करतो. केंद्र सरकार आपल्या विविध योजनांद्वारे महिला सक्षमीकरणावर लक्ष केंद्रित करत राहील आणि सन्मान आणि संधी यावर भर देईल." "आर्थिक समावेशनापासून ते सामाजिक सुरक्षा, दर्जेदार आरोग्यसेवा ते गृहनिर्माण, शिक्षण ते उद्योजकतेपर्यंत, आपल्या नारी शक्तीला भारताच्या विकासाच्या प्रवासात आघाडीवर ठेवण्यासाठी अनेक प्रयत्न केले गेले आहेत. हे प्रयत्न आगामी काळात आणखी जोमाने सुरू राहतील." " कच्छमध्ये आयोजित एका कार्यक्रमाला मी आज संध्याकाळी 6 वाजता, संबोधित करेन ज्यामध्ये आपल्या समाजातील महिला संतांच्या योगदानावर प्रकाश टाकला जाईल. संस्कृतीच्या विविध पैलूंवर, केंद्राच्या विविध कल्याणकारी उपाययोजना आणि बरेच काही यावर लक्ष केंद्रित केले जाईल.
राष्ट्रकुल क्रीडा स्पर्धेत पुरुषांच्या 10,000 मीटर चालण्याच्या स्पर्धेत कांस्य पदक मिळवणाऱ्या संदीप कुमारचे पंतप्रधानांनी केले अभिनंदन

राष्ट्रकुल क्रीडा स्पर्धा 2022 मध्ये पुरुषांच्या 10,000 मीटर चालण्याच्या स्पर्धेत कांस्यपदक मिळवल्याबद्दल संदीप कुमारचे पंतप्रधान नरेंद्र मोदी यांनी अभिनंदन केले आहे. पंतप्रधानांनी ट्वीट केले आहे; “बर्मिंगहॅम स्पर्धांमध्ये चालण्याच्या शर्यतीमध्ये आपल्या पथकाची उत्तम कामगिरी पाहून आनंद झाला आहे. 10,000 मीटर स्पर्धेत कांस्य पदक मिळवल्याबद्दल संदीप कुमार याचे अभिनंदन. त्याच्या आगामी वाटचालीसाठी सर्वोत्तम शुभेच्छा. #Cheer4India”
15 ऑगस्टच्या भाषणासाठी विचार पाठविण्याचे पंतप्रधानांचे आवाहन

15 ऑगस्ट 2017 रोजी देशाला उद्देशून करणार असणाऱ्या भाषणासाठी लोकांनी आपले विचार पाठवण्याचे आवाहन पंतप्रधान नरेंद्र मोदी यांनी केलं आहे. नरेंद्र मोदी ॲप या विशेषरित्या निर्मिती करण्यात आलेल्या खुल्या मंचावर लोकांनी आपल्या कल्पना मांडाव्यात असे आवाहन त्यांनी केलं आहे. ‘मी जेव्हा लाल किल्ल्याच्या प्रांगणातून देशाला संबोधित करतो, त्यावेळी मी केवळ माध्यम असतो, 125 कोटी भारतीयांचा आवाज असतो.’ 15 ऑगस्टच्या भाषणाचे तुमचे विचार एनएम ॲप http://nm4.in/dnldappया खुल्या मंचावर पाठवावेत असे पंतप्रधानांनी म्हटले आहे.
गुजरातच्या जनतेला पंतप्रधानांनी दिलेल्या संदेशाचा हिंदी अनुवाद

गुजरात के प्यारे भाईयों और बहनों, महात्मा गांधी और सरदार पटेल की धरती पर कल शाम से जिस तरह का माहौल बना है, जिस तरह हिंसा का आश्रय लिया जा रहा है… हम जानते है कि हिंसा से किसी का भला नही होता है। जीवन में एकता, सब साथ मिलकर चलें, और राज्य के विकास द्वारा ही हर तबके के लोगों का कल्याण करने का प्रयास, हम हमेशा से करते आये हैं। मेरी सभी भाईयों और बहनों से विनती है कि इस समय हमारा एक ही मंत्र होना चाहिए – “शांति”। हर समस्या का समाधान बातचीत द्वारा निकाला जा सकता है। लोकतंत्र की मर्यादा का पालन हम सबको करना चाहिए। मैं एक बार फिर गुजरात के सभी भाईयों और बहनों को शांति रखने का आग्रह करता हूं। हिंसा के मार्ग पर चलकर कभी कुछ नही मिलता। हम सब साथ मिलकर बातचीत के ज़रिए समस्या का समाधान करें और साथ मिलकर गुजरात को जो नई ऊचाईयों पर ले जाने का प्रयास चल रहा है, उसमें सहयोगी बनें और अपना योगदान दें – यही मेरी सभी गुजरात के भाईयों और बहनों से आग्रहपूर्वक विनती है।
प्रधानमंत्री गरीब कल्याण अन्न योजनेच्या मध्य प्रदेशातील लाभार्थ्यांशी पंतप्रधान 7 ऑगस्टला संवाद साधणार

नवी दिल्ली, 5 ऑगस्ट 2021 प्रधानमंत्री गरीब कल्याण अन्न योजनेच्या (PMGKAY) मध्यप्रदेशातील लाभार्थ्यांशी पंतप्रधान नरेंद्र मोदी 7 ऑगस्ट 2021 रोजी सकाळी 11 वाजता दूरदृश्य प्रणालीच्या माध्यमातून संवाद साधतील. या योजनेबद्दल लोकांना माहिती व्हावी आणि कोणीही पात्र व्यक्ती या योजनेच्या लाभापासून वंचित राहू नये म्हणून मध्यप्रदेश सरकारतर्फे खास मोहिम सुरू आहे. मध्यप्रदेशात 7 ऑगस्ट 2021 हा दिवस प्रधानमंत्री गरीब कल्याण अन्न योजना दिन म्हणून साजरा करण्यात येणार आहे. प्रधानमंत्री गरीब कल्याण अन्न योजनेतून मध्यप्रदेशातील 4.83 कोटी लाभार्थींना 25,000 स्वस्त धान्य दुकानातून विनामुल्य धान्य मिळत आहे. मध्य प्रदेशचे राज्यपाल मंगूभाई पटेल व मुख्यमंत्री शिवराजसिंग चौहान हे या कार्यक्रमाला उपस्थित राहतील. या कार्यक्रमात उत्तराखंड, हिमाचल प्रदेश, अरुणाचल प्रदेश, आसाम, त्रिपुरा, हरयाणा व गोवा या राज्यांमधील अन्नधान्य क्षेत्राशी संबधित मंत्री तसेच अधिकारीसुद्धा भाग घेतील.
महानवमीनिमित्त पंतप्रधानांनी केली माता सिद्धिदात्रीची प्रार्थना

पंतप्रधान नरेंद्र मोदी यांनी नवरात्रीच्या महानवमीनिमित्त आज माता सिद्धिदात्रीची प्रार्थना केली आहे आणि सर्वांना जीवनात यश मिळावे, यासाठी आशीर्वाद मागितले आहेत. मोदी यांनी माता सिद्धिदात्रीचे स्तवन देखील शेअर केले आहे. पंतप्रधानांनी आपल्या ट्वीट मध्ये म्हटले आहे की, “विश्वकर्त्री विश्वभर्त्री विश्वहर्त्री विश्वप्रीता। विश्वार्चिता विश्वातीता सिद्धिदात्री नमोऽस्तुते॥ नवरात्रीची महानवमी माता सिद्धिदात्रीला समर्पित आहे. तिच्या कृपेने आपणा सर्वांना कर्तव्याच्या मार्गावर चालण्याची प्रेरणा मिळो, तसेच जीवनात साफल्य आणि सुयश लाभो. हार्दिक शुभेच्छा!”
भारत आणि फ्रांस दरम्यान ऊर्जा कार्यक्षमता / ऊर्जा संवर्धन क्षेत्रातील सामंजस्य कराराला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला भारत आणि फ्रांस दरम्यान ऊर्जा कार्यक्षमता / ऊर्जा संवर्धन क्षेत्रातील सामंजस्य कराराबाबत अवगत करण्यात आले. १७ ऑक्टोबर २०१८ रोजी हा करार करण्यात आला होता. प्रमुख प्रभाव : सामंजस्य करार विज्ञान आणि तंत्रज्ञान करार आहे ज्यात केवळ तंत्रज्ञान सहकार्यात ज्ञानाचे आदान-प्रदान समाविष्ट आहे. हा करार ऊर्जा सक्षमता वाढवण्यास तसेच मागणी व्यवस्थापनाशी संबंधित धोरणे, कार्यक्रम आणि तंत्रज्ञान बाबत माहितीचे आदान-प्रदान प्रोत्साहित करेल. लाभ : या करारामुळे ऊर्जा कार्यक्षमतेबाबत जागरूकता निर्माण होईल. यात सीओ2 उत्सर्जन आणि आईएनडीसी साठी वैश्विक उत्सर्जन देखरेखीसाठी जी.एच.जी डाटा संग्रहण, उपयोग आणि विश्लेषण करण्यासाठी तंत्र विकसित होईल. या करारामुळे संशोधन आणि विकासाला प्रोत्साहन मिळेल.
मालदीव दौऱ्यापूर्वी पंतप्रधानांनी केले निवेदन

मालदीव दौऱ्यासाठी निघताना पंतप्रधान नरेंद्र मोदी यांनी केलेल निवेदन खालीप्रमाणे:- “मालदीवची राजधानी माले येथे जातांना मला विशेष आनंद होत आहे. भारताचे जवळचे शेजारी मित्र राष्ट्र मालदीवचे नवनिर्वाचित राष्ट्रपती राष्ट्राध्यक्ष माननीय इब्राहिम मोहम्मद सोलीह यांच्या शपथविधी सोहळ्याला मी उपस्थित राहणार आहे. या निवडणुकांमध्ये त्यांनी मिळवलेल्या विजयाबद्दल मी त्यांचे अभिनंदन करतो. त्यांचा विजय म्हणजे मालदीवच्या जनतेने लोकशाही, कायद्याचे राज्य आणि समृद्ध भविष्यासाठी निवडलेल्या आयुष्याचे आणि जनतेच्या सामूहिक आकांक्षांचे प्रतिकच आहे. भारत आणि मालदीव दरम्यान अतिशय दृढ नाते असून ऐतिहासिक काळापासून दोन्ही देशातल्या जनतेमध्ये उत्तम संबंध आहेत. शांतता आणि समृद्धीसाठी दोन्हीकडच्या नागरिकांच्या आकांक्षा समान आहेत. सर्वसमावेशक विकासासाठी आमच्या सरकारचा “सबका साथ, सबका विकास” हा दृष्टीकोन आमच्या शेजारी राष्ट्रांसाठीही आहे. मालदीव राष्ट्रातली लोकशाही दृढ व्हावी आणि हे राष्ट्र समृद्ध आणि शांत असावे अशी सर्व भारतीयांची इच्छा आहे. मालदीवच्या विकासाबाबत असलेले प्राधान्य विशेषत: पायाभूत सुविधा, आरोग्य सुविधा, दळणवळण आणि मनुष्यविकास अशा क्षेत्रात सुधारणा करण्याच्या मालदीवच्या प्रयत्नात भारत सरकार सोलीह यांच्या सरकारला पूर्ण सहकार्य करेल असे आश्वासन मी देतो. माझ्या या भेटीमुळे दोन्ही देशातले संबंध आणि सहकार्य अधिक दृढ होऊन नवे मैत्री पर्व सुरु होईल असा मला विश्वास आहे”.
तेलगू सुपरस्टार कृष्णा गारू यांच्या निधनाबद्दल पंतप्रधानांनी शोक व्यक्त केला

नवी दिल्‍ली, 15 नोव्‍हेंबर 2022 पंतप्रधान नरेंद्र मोदी यांनी तेलुगू सुपरस्टार कृष्णा गारू यांच्या निधनाबद्दल तीव्र शोक व्यक्त केला आहे. कृष्णा गारु यांच्या निधनाने चित्रपट आणि मनोरंजन जगताची मोठी हानी झाल्याचे मोदींनी म्हटले आहे. एका ट्विटमध्ये पंतप्रधान म्हणाले; "कृष्णा गारू हे एक महान सुपरस्टार होते. त्यांनी आपल्या अष्टपैलू अभिनयाने आणि आनंदी व्यक्तिमत्त्वाने लोकांची मने जिंकली. त्यांच्या निधनाने चित्रपट आणि मनोरंजन जगताची मोठी हानी झाली आहे. या दुःखद प्रसंगी @urstrulyMahesh आणि त्यांच्या संपूर्ण कुटुंबाप्रति मी शोकसंवेदना व्यक्त करतो. ओम शांती."
राष्ट्रीय छात्र सेनेच्या रॅलीला पंतप्रधानांची उपस्थिती

पंतप्रधान नरेंद्र मोदी यांनी आज नवी दिल्लीत एनसीसी अर्थात राष्ट्रीय छात्र सेनेच्या रॅलीला उपस्थित राहून मानवंदना स्वीकारली आणि एनसीसीच्या विविध पथकांच्या आणि इतर मित्र आणि शेजारी राष्ट्रांच्या कॅडेटसच्या मार्च पास्टची पाहणी केली. सांस्कृतिक कार्यक्रमाबरोबर या छात्रांनी साहसी क्रीडा, संगीत यासारख्या क्षेत्रातले आपले कौशल्य पंतप्रधानांसमोर सादर केले. गुणवान एनसीसी छात्रांना यावेळी पंतप्रधानांच्या हस्ते पारितोषिक देण्यात आली. देशातल्या युवकांना देशाप्रती निष्ठा, त्याचबरोबर निर्धार आणि शिस्तभावना बळकट करण्यासाठी एनसीसी उत्तम मंच पुरवले असे पंतप्रधानांनी उपस्थितांना संबोधित करताना देशाच्या विकासाशी जोडलेली असल्याचे ते म्हणाले. भारतातल्या 65 टक्के लोकसंख्या 35 वर्षाखालील युवकांची असल्याने भारत हा तरुणाईचा देश आहे. आपल्यासाठी ही अभियानाची बाब आहे मात्र त्याचवेळी विचारांनी तरुण राहण्याची आपली जबाबदारी असल्याचे पंतप्रधान म्हणाले. आव्हानांना तोंड देताना आणि सध्याच्या गरजांची पूर्तता करताना भविष्यातल्या आकांक्षांच्या पूर्ततेच्या दिशेने आपण काम करायला हवे. युवा आणि चैतन्यदायी मानसिकता बाळगून भारत आगेकूच करत आहे. भारत आज युवा मानसिकता बाळगत असल्याने सर्जिकल स्ट्राईक, दहशतवादी कॅम्पवर हल्ला करू शकला. प्रगतीच्या या वाटचालीत प्रत्येकाने सहभागी व्हावे, कोणीही मागे राहू नये अशी भावना असल्याचे पंतप्रधान म्हणाले. याच भावनेतून बोडो करारावर स्वाक्षऱ्या करण्यात आल्या. सर्व संबंधितांनी चर्चा करूनच करारावर स्वाक्षऱ्या करण्यात आल्या. ईशान्येकडच्या भागांच्या निकासासाठीच्या प्रयत्नांबद्दल माहिती देताना या भागाच्या विकासाबरोबरच खुल्या मनाने आणि विचारधारेने सर्व संबंधितांशी वाटाघाटी सुरू केल्याचे पंतप्रधानांनी सांगितले. बोडो करार हा त्याचाच एक भाग आहे. युवा भारताचा हा विचार आहे. प्रत्येकाला समवेत घेऊन प्रत्येकाचा विकास साधत, प्रत्येकाचा विश्वास प्राप्त करत देशाला पुढे नेत असल्याचे पंतप्रधान म्हणाले.
गरीबातल्या गरीबांना प्रोत्साहन देऊन त्यांचे जीवन उत्कृष्ट करण्यासंदर्भात आश्वासन हे माझ्या जीवनाचे ध्येय-पंतप्रधान

पंतप्रधान नरेंद्र मोदी यांनी सौदी अरेबियातील रियाध येथे ‘फ्यूचर इन्व्हेस्टमेंट इनिशिएटीव्ह फोरम’ला संबोधित केले. यावेळी बोलताना पंतप्रधान म्हणाले की, गरीबातल्या गरीबांना रोजगार देऊन त्यांची जीवनशैली उत्कृष्ट करण्यासंदर्भात त्यांना आश्वासन देण्याचे ध्येय आहे. ते म्हणाले की, मी नेहमीच हा विचार करत आलो आहे की, जागतिक पातळीवरील चांगल्या घटनांसाठी भारत कशा प्रकाराने योगदान देऊ शकेल. अलिकडचे उदाहरण म्हणजे आम्ही वर्ष 2030 च्या जागतिक उद्दिष्टांच्या तुलनेत वर्ष 2025 पर्यंतच क्षय रोगाचा संपूर्ण नायनाट करण्याचे उद्दिष्ट ठरवले आहे. जर भारत या उद्दिष्टाद्वारे यशस्वी झाला तर जग हे अतिशय सुदृढ ठिकाण असेल.
पंतप्रधानांच्या हस्ते गुजरातमध्ये प्रधानमंत्री जन आरोग्य योजनेच्या आयुष्मान कार्डांच्या वितरणाला होणार प्रारंभ

नवी दिल्ली, 16 ऑक्टोबर 2022 पंतप्रधान श्री नरेंद्र मोदी उद्या दिनांक 17 ऑक्टोबर रोजी दुपारी 4 वाजता दूरदृश्यप्रणालीद्वारे गुजरातमध्ये प्रधानमंत्री जन आरोग्य योजनेच्या (PMJAY-MA) आयुष्मान कार्डांच्या वितरणास प्रारंभ करणार आहेत. गरीब नागरिकांना वैद्यकीय उपचार मिळून आणि आजाराच्यावेळी येणाऱ्या आपत्तीजनक खर्चापासून संरक्षण मिळावे यासाठी गुजरातचे तत्कालीन मुख्यमंत्री या नात्याने, पंतप्रधानांनी 2012 मध्ये “मुख्यमंत्री अमृतम (एमए)” या योजनेला सुरूवात केली होती. सन 2014 मध्ये, या योजनेची व्याप्ती ज्या कुटुंबांची वार्षिक उत्पन्नाची मर्यादा 4 लाख रुपये आहे, त्यांच्यापर्यंत वाढविण्यात आली होती,त्यानंतर ही योजना इतर अनेक दुर्बल घटकांसाठीदेखील विस्तारित करण्यात आली होती.त्यावेळी या योजनेला मुख्यमंत्री अमृतम वात्सल्य योजना (MAV) असे नाव देण्यात आले होते. या योजनेच्या यशाच्या अनुभवातून, पंतप्रधानांनी 2018 मध्ये आयुष्मान भारत प्रधान मंत्री जनआरोग्य योजना(AB-PMJAY) ही योजना कार्यान्वित केली असून, प्रति कुटुंब प्रति वर्ष 5 लाख रुपयांपर्यंत व्याप्ती देणारी ही जगातील सर्वात मोठी आरोग्य विमा योजना आहे, ज्यात कुटुंबातील माणसे आणि वयावर कोणतीही मर्यादा न ठेवता प्राथमिक, दुय्यम आणि तृतीय स्तरावर काळजी घेत रुग्णालयातील सेवांसाठी ही योजना सहाय्य करते. गुजरातमध्ये 2019 मध्ये सुरू केलेल्या एबी-पीएम-जे (AB-PM-JAY) योजनेत एमए आणि एमएव्ही () साठी पात्र आहेत. या कार्यक्रमादरम्यान, पंतप्रधानांच्या हस्ते या कार्डांच्या वितरणास प्रारंभ होईल, त्यानंतर लाभार्थ्यांची ई-केवायसी पडताळणी केल्यानंतर राष्ट्रीय आरोग्य प्राधिकरणाच्या यादीतील एजन्सींद्वारे छापील स्वरूपात 50 लाख रंगीत आयुष्मान कार्डांचे संपूर्ण गुजरातमधील सर्व लाभार्थ्यांना घरपोच वितरीत केली जातील.
पंतप्रधानांनी तेलंगणातील  जनतेला   राज्य स्थापनादिनानिमित्त  दिल्या शुभेच्छा

पंतप्रधान नरेंद्र मोदी यांनी तेलंगणाच्या जनतेला राज्य स्थापनादिनाच्या निमित्त शुभेच्छा दिल्या आहेत. आपल्या ट्विटर संदेशात पंतप्रधान म्हणाले, " तेलंगण राज्याच्या स्थापनादिनाच्या निमित्ताने तेलंगणाच्या जनतेला माझ्या शुभेच्छा! तेलंगणा राज्याची संस्कृती अनुपमेय असून, अनेक क्षेत्रांत उत्कृष्ट कामगिरी करणाऱ्या श्रमिकांचे आशिर्वाद या राज्याला लाभले आहेत. राज्यातील जनतेच्या आरोग्यासाठी आणि समृध्दीसाठी मी प्रार्थना करतो.
महाराष्ट्रातल्या गृहनिर्माण आणि नगर विकास प्रकल्पांचे पंतप्रधानांच्या हस्ते उद्‌घाटन

महाराष्ट्रातल्या नगर‍ विकास वाहतूक आणि गृहनिर्माण क्षेत्रातल्या महत्वाच्या प्रकल्पांचे आज कल्याण येथे पंतप्रधान नरेंद्र मोदी यांच्या हस्ते उद्‌घाटन झाले. यावेळी कल्याण येथे झालेल्या जाहीर सभेत पंतप्रधानांच्या हस्ते दोन मेट्रो मार्गिकांचा पायाभरणी समारंभ झाला. यात ठाणे-भिवंडी-कल्याण आणि दहिसर-मीरा-भाईंदर अशा दोन मेट्रो रेल्वे मार्गांचा समावेश असून या सुविधेमुळे कल्याण परिसरात वाहतुकीची उत्तम व्यवस्था निर्माण होईल. कल्याण येथेच पंतप्रधानांनी, प्रधानमंत्री आवास योजनेअंतर्गत, आर्थिकदृष्ट्या दुर्बल आणि अल्प उत्पन्न गटाच्या लोकांसाठी 90,000 घरांच्या मोहिमेचीही पायाभरणी केली. या प्रकल्पासाठी 33,000 कोटी रुपयांचा खर्च अपेक्षित आहे. केंद्र सरकारने अत्यंत कमी कालावधीत पायाभूत सुविधा आणि सार्वजनिक वाहतूक या क्षेत्रात अत्यंत वेगाने प्रगती केली आहे असे पंतप्रधान म्हणाले. ‘2022 पर्यंत सर्वांसाठी घरे’ हे स्वप्न साकार करण्यासाठी कटिबद्ध असल्याचे पंतप्रधान म्हणाले. पुण्यातही पंतप्रधानांनी पुणे मेट्रोच्या तिसऱ्या टप्प्याची पायाभरणी केली. यावेळी बोलतांना पंतप्रधान म्हणाले की, पायाभूत सुविधा आणि दळणवळणाच्या सोयी वाढवण्यासाठी सरकार युद्ध पातळीवर काम करत आहे असे त्यांनी सांगितले. पुढच्या पिढीला उत्तम पायाभूत सुविधा देण्यासाठी सरकार रात्रंदिवस झटत आहे असे ते म्हणाले. ‘स्टार्ट अप इंडिया’ आणि ‘अटल संशोधन अभियान’ अशा योजनांमुळे भारत तंत्रज्ञानाचे केंद्र बनतो आहे असे गौरवोद्‌गार पंतप्रधानांनी काढले.
पंतप्रधान 6 मार्च 2019 रोजी कर्नाटकातल्या कलबुर्गी आणि तामिळनाडूतल्या कांचीपूरमला देणार भेट

पंतप्रधान नरेंद्र मोदी उद्या कर्नाटकातल्या कलबुर्गी आणि तामिळनाडूतल्या कांचीपूरमला भेट देणार आहेत. या दोन्ही ठिकाणी पंतप्रधानांच्या हस्ते विविध विकास प्रकल्पांचा शुभारंभ होणार आहे. कलबुर्गी येथे पंतप्रधान कर्नाटकातल्या जनतेच्या फायद्यासाठी ऊर्जा, आरोग्य, शिक्षण आदी क्षेत्रातील विकास प्रकल्पांचा प्रारंभ करतील. तसेच आयुष्मान भारतच्या लाभार्थ्यांशीही ते संवाद साधतील. तामिळनाडूतल्या कांचीपूरम येथे पंतप्रधानांच्या हस्ते रस्ते, रेल्वे आणि ऊर्जा क्षेत्रातल्या अनेक प्रकल्पांचे उद्‌घाटन होणार आहे. या प्रकल्पांमुळे तामिळनाडूमधील रस्ते आणि रेल्वे क्षेत्रातील पायाभूत सुविधा अधिक मजबूत होतील तसेच तामिळनाडूतल्या जनतेला अधिक चांगली, जलद आणि कमी खर्चिक वाहतूक सुविधा उपलब्ध होईल. याशिवाय व्हिडिओ लिंकद्वारे पंतप्रधान नरेंद्र मोदी चेन्नई येथील डॉ. एमजी. रामचंद्रन यांचा पुतळा आणि महिलांसाठी डॉ. एमजीआर जानकी कला आणि विज्ञान महाविद्यालयाचे व्हिडिओ लिंकद्वारे उद्‌घाटन करतील. तसेच कांचीपूरम येथे आयुष्मान भारत लाभार्थ्यांशी संवादही साधतील.
इन्स्टिट्यूट ऑफ चार्टर्ड अकाउंट्स ऑफ इंडिया आणि चार्टर्ड अकाउंट्स ऑस्ट्रेलिया अँन्ड न्यूझीलंड यांच्यातल्या सामंजस्य  कराराला केंद्रीय मंत्रिमंडळाची मंजुरी

नवी दिल्ली, 20 एप्रिल 2021 पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या आज झालेल्या बैठकीत इन्स्टिट्यूट ऑफ चार्टर्ड अकाउंट्स ऑफ इंडिया, आयसीएआय आणि चार्टर्ड अकाउंट्स ऑस्ट्रेलिया अँन्ड न्यूझीलंड, सीए एएनझेड यांच्यातल्या नव्या सामंजस्य कराराला मंजुरी देण्यात आली. प्रभाव सदस्य,विद्यार्थी आणि संस्था यांना परस्पर लाभदायी संबंध विकसित करणे आणि आयसीएआयच्या सदस्यांना त्यांच्या व्यावसायिक कक्षा रुंदावण्याची संधी पुरवणे तसेच दोन्ही लेखापरीक्षण संस्थांमध्ये कामकाज विषयक संबंधाना गती देण्याचा या सामंजस्य करारा मागचा उद्देश आहे. जागतिक वातावरणात व्यवसायासमोर येणाऱ्या नव्या आव्हानांची दखल घेण्यामध्ये दोन्ही लेखा परीक्षण संस्थाना आघाडीची भूमिका बजावण्याची संधी प्राप्त होईल. लाभ : दोन संस्थामधल्या करारामुळे भारतातल्या सनदी लेखापालांसाठी रोजगाराच्या अधिक संधी उपलब्ध होण्याची अपेक्षा आहे. तपशील : इन्स्टिट्यूट ऑफ चार्टर्ड अकाउंट्स ऑफ इंडिया आणि चार्टर्ड अकाउंट्स ऑस्ट्रेलिया अँन्ड न्यूझीलंड यांच्यातल्या सामंजस्य करारामुळे परस्परांच्या पदवीची दखल घेतली जाईल आणि दोन्ही संस्थाना जवळ आणण्यासाठी यंत्रणा निश्चित करून सदस्यांचा स्वीकार केला जाईल.लेखाविषयक ज्ञानाच्या विकासासाठी, व्यावसायिक आणि बौद्धिक विकासासाठी,भारत, ऑस्ट्रेलिया आणि न्युझीलंड मधल्या लेखाविषयक व्यवसायाच्या विकासासाठी सकारात्मक योगदान देण्याकरिता परस्पर सहयोग ढाचा निर्माण करणे हा आयसीएआय आणि सीए एएनझेडचा उद्देश आहे. अंमलबजावणी धोरण आणि उद्दिष्ट या सामंजस्य कराराद्वारे दुसऱ्या संस्थेच्या सदस्यांच्या पदवीची परस्पर मान्यता, ज्यांनी दोन्ही पक्षांची परीक्षा,व्यावसायिक कार्यक्रम आणि प्रत्यक्ष अनुभव सदस्यता आवश्यकता यांची पूर्तता करून सदस्यत्व प्राप्त केले आहे. पार्श्वभूमी: इन्स्टिट्यूट ऑफ चार्टर्ड अकाउंटंट्स ऑफ इंडिया (आयसीएआय) ही सनदी लेखापाल कायदा 1949 अंतर्गत भारतातील सनदी लेखापाल व्यवसायाच्या नियमनासाठी स्थापन करण्यात आलेली एक वैधानिक संस्था आहे. 2014 मध्ये ऑस्ट्रेलियात इन्स्टिट्यूट ऑफ चार्टर्ड अकाउंट्स आणि न्यूझीलंड इन्स्टिट्यूट ऑफ चार्टर्ड अकाउंट्स यांच्या विलयातून चार्टर्ड अकाउंट्स ऑस्ट्रेलिया अँन्ड न्यूझीलंड, सीए एएनझेडची निर्मिती झाली आहे.
नियमनाबाहेरील ठेवी योजनांवर बंदी आणणाऱ्या विधेयकाला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने नियमानाबाहेरील ठेवी योजनांवर बंदी घालणारे विधेयक आज संमत केले. नियमानाबाहेरील ठेवींवर बंदी घालणाऱ्या वटहुकूमाची जागा हे विधेयक घेईल. प्रभाव या विधेयकामुळे देशात सुरु असलेल्या बेकायदेशीर ठेवी गोळा करण्याच्या प्रकारांना आळा बसेल. कायद्यात असलेल्या त्रुटींचा फायदा घेऊन आणि कडक प्रशासकीय कारवाईच्या अनुपस्थितीत अशा प्रवृत्तींना प्रोत्साहन मिळत होते. पार्श्वभूमी नियमनाबाहेरील ठेवी बंदी कायदा २०१८ ला लोकसभेची मंजुरी मिळाली होती. परंतु राज्यसभेची मंजुरी मिळण्याआगोदर राज्यसभा स्थगित झाली होती.